**ინფორმაცია**

**„სახელმწიფო აუდიტის სამსახურის მიერ საქართველოს 2022 წლის სახელმწიფო ბიუჯეტის შესრულების წლიური ანგარიშის შესახებ მომზადებულ მოხსენებაში წარმოდგენილი შენიშვნებისა და რეკომენდაციების საბიუჯეტო პროცესში გათვალისწინების შესაძლებლობის თაობაზე**

|  | **რეკომენდაცია** | **განხორციელების ვადები** | **პასუხისმგებელი უწყება** | **ინდიკატორი** | **რეკომენდაციის გათვალისწინების შესაძლებლობა** |
| --- | --- | --- | --- | --- | --- |
|  | **საქართველოს ფინანსთა სამინისტროს** |
| 1 | მნიშვნელოვანია, მთავრობის ვალის მდგრადობის უზრუნველსაყოფად, სახელმწიფო საწარმოთა სექტორიზაციის რეფორმის შემდგომ ეტაპზე დარეგულირებულ იქნეს სამთავრობო სექტორს მიკუთვნებული სახელმწიფო საწარმოების მიერ სესხის აღების უფლებამოსილების საკითხი და ამ პროცესში, ფინანსთა სამინისტროს, როგორც მაკოორდინირებელი უწყების ჩართულობა.  |  | საქართველოს ფინანსთა სამინისტრო |  | 2024 წლის განმავლობაში საქართველოს ფინანსთა სამინისტრო შეიმუშავებს კონცეფციას სამთავრობო სექტორისათვის მიკუთვნებული სახელმწიფო საწარმოების მიერ სესხის აღების უფლებამოსილების საკითხის დარეგულირების მექანიზმის შექმნის მიზნით. აღნიშნულის გათვალისწინებით, განისაზღვრება შესრულების ინდიკატორები და კონკრეტული ვადები.  |
| 2 | საბიუჯეტო რესურსიდან გაცემული სესხების რეესტრის სრულფასოვანი წარმოებისთვის, ფინანსთა სამინისტრომ შეიმუშაოს მექანიზმი, რომელიც უზრუნველყოფს სახელმწიფო ხაზინის ინფორმირებულობას ბიუჯეტიდან სესხის გაცემის შესახებ გადაწყვეტილების მიღების თაობაზე. |  | საქართველოს ფინანსთა სამინისტრო |  | არსებული მექანიზმებით სახელმწიფო ხაზინა სრულად იღებს ინფორმაციას საბიუჯეტო ორგანიზაციებიდან გაცემულ სესხებზე.  |
| 3 | მთავრობის ვალის მართვის სტრატეგიაში წარმოდგენილი მიმართულებების საბიუჯეტო პროცესში უკეთ ინტეგრირებისთვის, მიზანშეწონილია, სტრატეგიის განახლება განხორციელდეს შემდგომი წლის სახელმწიფო ბიუჯეტის კანონის პროექტის საბოლოო ვარიანტის წარდგენამდე; | 2024 წლის განმავლობაში | საქართველოს ფინანსთა სამინისტრო | 2025 წლის სახელმწიფო ბიუჯეტის პროექტზე თანდართულ დანართში „საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრულ ფისკალურ წესებთან შესაბამისობა“ ასახული იქნება ინფორმაცია მთავრობის ვალის მართვის მოქმედ სტრატეგიასთან შესაბამისობის შესახებ. | მთავრობის ვალის მართვის სტრატეგია არის საშუალოვადიანი დოკუმენტი, რომელიც ფარავს 4 წლიან პერიოდს. შესაბამისად, სახელმწიფო ბიუჯეტის პროექტის შედგენისას უკვე არსებობს მოქმედი სტრატეგია, რომლის პრინციპების გათვალისწინება ხდება პროექტის მომზადებისას. საქართველოს ფინანსთა სამინისტრო ურუნველყოფს მთავრობის ვალის მართვის მოქმედ სტრატეგიასთან დაფინანსების სტრუქტურის შესაბამისობის შესახებ ინფორმაციის, ასევე მნიშვნელოვანი გადახრის შემთხვევაში განმარტებების ასახვას 2025 წლის სახელმწიფო ბიუჯეტის პროექტზე თანდართულ დანართში „საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრულ ფისკალურ წესებთან შესაბამისობა“. ამასთან, იმ შემთხვევაში, თუ ზემოაღნიშნული გადახრა სტრატეგიული მიზნების ცვლილებით იქნება გამოწვეული, განხორციელდება სტრატეგიის განახლება. |
| 4 | მთავრობის ვალის მართვის სტრატეგიის ხარისხობრივი გაუმჯობესებისთვის, მიზანშეწონილია, დოკუმენტის შემდგომი განახლების პროცესში მხედველობაში იქნეს მიღებული შემდეგი საკითხები: - დოკუმენტში წარმოდგენილი მიმართულებები და მიზნობრივი ნიშნულები თანხვედრაში იყოს დოკუმენტის არეალსა და მიზნებთან; - სტრატეგია მოიცავდეს ვალის მომსახურების ხარჯების შეფასების ინდიკატორ(ებ)ს და სტრატეგიით განსაზღვრული მიზნობრივი მაჩვენებლების პოტენციური გავლენის შეფასებას ამ ინდიკატორ(ებ)ზე. | 2024 წლის განმავლობაში | საქართველოს ფინანსთა სამინისტრო | მთავრობის ვალის მართვის სტრატეგიაში ვალის მოცულობის უსაფრთხო დონის განსაზღვრისას, მთავრობის ვალის მაჩვენებელში გათვალისწინებულია PPP ვალდებულებები.  | 2024-2027 წლების მთავრობის ვალის მართვის სტრატეგიაში წარმოდგენილი მიმართულებები და მიზნობრივი ნიშნულები თანხვედრაში იქნება დოკუმენტის არეალსა და მიზნებთან;ამ ეტაპზე მიმდინარეობს მუშაობა ვალის მომსახურების ხარჯებისა და რისკების ოპტიმიზაციაზე. მუშაობის დასრულებასთან ერთად განხორციელდება ხედვის შემუშავება, რომლითაც განისაზღვრება ვალის მართვის სტრატეგიაში პორტფელის მომსახურების შეფასების ინდიკატორის ჩართვის მიზანშეწონილობის საკითხი. |